
RAPORT 
asupra propunerii legislative privind măsuri de stimulare a producţiei 

şi a valorificării legumelor şi fructelor în România 

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind măsuri de stimulare a producţiei şi a valorificării legumelor şi fructelor în România,  transmisă cu adresa  nr.Pl. x 66 din 16 martie 2010 şi înregistrată sub nr.24/193/17.03.2010. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere negativ al Guvernului, avizul favorabil al Comisiei pentru administraţie publică, amenajarea teritoriului şi echilibru ecologic şi avizele negative ale Comisiei juridice, de disciplină şi imunităţi şi al Comisiei pentru buget, finanţe şi bănci.
Propunerea legislativă are ca obiect de reglementare aprobarea unor măsuri de stimulare a producţiei şi a valorificării legumelor şi fructelor, în sensul acordării unui sprijin financiar de la bugetul de stat şi din fonduri comunitare, grupurilor de producători şi membrilor acestora, persoanelor fizice şi juridice care îşi desfăşoară activitatea în producţia şi valorificarea legumelor şi fructelor, precum şi unităţilor de cercetare-dezvoltare care au acest obiect de activitate
Propunerea legislativă privind măsuri de stimulare a producţiei şi a valorificării legumelor şi fructelor în România face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative sus menţionată a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările ulterioare, domnul Tanczos Barna, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 24 de deputaţi, din totalul de 27 de deputaţi, membri ai comisiei.

Propunerea legislativă a fost respinsă în unanimitate, în şedinţa din 26 octombrie 2010, din următorul considerent: 
· Prevederile iniţiativei legislative sunt cuprinse în proiectele de finanţare din fonduri externe neramburasbile (FEN), Fondul European Agricol pentru Dezvoltare Rurală (FEADR) şi Măsura 1.2.3.
Propunerea legislativă a fost respinsă de Senat în şedinţa din 1 martie 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
          PREŞEDINTE,
             



  SECRETAR,

   Dr. ing. Stelian FUIA

